cyanic-selkie/wikianc huggingface dataset:
נטלי ווד
חייה האישיים
ב-30 במאי 1969 נישאה ווד למפיק הבריטי ריצ'רד גרגסון. בני הזוג יצאו יחדיו במשך שנתיים וחצי קודם לנישואיהם. הייתה להם בת, נטשה (נולדה ב-29 בספטמבר 1970). הם נפרדו באוגוסט 1971 אחרי שווד שמעה באקראי שיחת טלפון לא הולמת בין מזכירתה לגרגסון. הליך הגירושין הסתיים באפריל 1972.
בראשית 1972 חידשה ווד את מערכת היחסים הרומנטית שלה עם וגנר. הזוג נישא מחדש ב-16 ביולי 1972, חמישה חודשים אחרי שהתפייסו ושלושה חודשים אחרי שהתגרשה מגרגסון. בתם, קורטני וגנר, נולדה ב-9 במרץ 1974. הם נותרו נשואים עד מותה של ווד ב-29 בנובמבר 1981.
בין חבריה הידוענים היו השחקנים מרגרט או'בריאן, קרול לינלי, סטפאני פאוורס וג'יל סנט ג'ון, שנישאה לרוברט וגנר לאחר שהתאלמן מנטלי ווד, בשנת 1990.
מותה
בנובמבר 1981 בילו נטלי ווד ורוברט וגנר בראלי, בעת שווד שיחקה בסרט המדע הבדיוני "סערת מוחין". ווד הצטלמה לסצינות עם כריסטופר ווקן ושחקנים נוספים באולפן ההסרטה של MGM בקאלוור סיטי.
יום אחרי חג ההודיה נסעו ווד, ואגנר, וווקן לסנטה קטלינה שבקליפורניה לסוף השבוע, ובליל 28 בנובמבר עגנה היאכטה שלהם (Splendour) באיסתמוס קוב. על הסיפון היה גם קברניט הספינה, דניס דוורן (Dennis Davern), שעבד עבור הזוג שנים רבות. ככל הנראה ניסתה נטלי ווד לעזוב את היאכטה או להרחיק סירה קטנה מלהיתקל בגוף הספינה, ואז החליקה במקרה ונפלה למים. אישה ששהתה ביאכטה סמוכה שמעה קריאות לעזרה בסביבות חצות. הצעקות נמשכו במשך 15 דקות ונענו בידי מישהו אחר שאמר: "תיקחי את זה בקלות. אנחנו נבוא לעזור לך. לדברי העדה, "זה נאמר בנינוחות... לא הייתה שום דחיפות בקולותיהם." חקירה שערך חוקר מקרי המוות של מחוז לוס אנג'לס תומאס נוגוצ'י הסתיימה בדו"ח רשמי שקבע שזו הייתה תאונה. נוגוצ'י הסיק שווד שתתה "שבע או שמונה" כוסות יין והייתה שתויה כשנפטרה. היו סימנים של חבורות על גופה, שנוגוצ'י שיער כי ייתכן שנגרמו כתוצאה מהנפילה. מאוחר יותר כתב נוגוצ'י שאילולא ווד הייתה שתויה, היא הייתה מבינה שהמעיל הכבד וספוג המים שלה וסוודר הצמר שלה משכו אותה מתחת למים, והייתה מסירה אותם. נוגוצ'י גם כתב שהוא מצא שריטות מציפורניה של ווד בצידי סירת הגומי, המצביעים על כך שהיא ניסתה להיכנס לתוכה. ואולם במשך השנים שבה אחותה והביעה חשדות שרוברט וגנר היה מעורב במותה. בשנת 2018 התוודה קברניט הספינה כי שיקר בעדותו בפרשה, ועקב כך שבה ונפתחה חקירה נגד וגנר.
קולות
{{פירושונים|
ראו גם
}}
המחלקה הסורית
המחלקה הסורית הייתה יחידת המסתערבים הראשונה של ההגנה, ופעלה במסגרת הפלמ"ח ובשיתוף פעולה עם ה-SOE הבריטי בשנים 1941–1943, ימי מלחמת העולם השנייה. בשלב הראשון נועדה לפעולות מודיעין וחבלה במסגרת הפלישה לסוריה וללבנון (מבצע אקספורטר, יוני-יולי 1941). מסתערבים נוספים נשתלו בסוריה ובלבנון אחרי הכיבוש הבריטי, במטרה להכין תשתית למודיעין ולפעולות חבלה למקרה של כיבוש גרמני. אחרי שהמלחמה התרחקה מארץ ישראל, הסתיימה תקופת השיתוף עם הצבא הבריטי, והמחלקה פורקה באוגוסט 1943.
רקע
אנשי ההגנה הראשונים הגיעו לסוריה ולבנון כבר ב-1940, ערב השתלטות צרפת של וישי. ז'ק סעד ויצחק יפה התמקמו בדמשק, שלם מואס ושלמה צאלח בביירות, ויוסף קוסטיקה בטריפולי.
הקמה ופעולות ראשונות
המחלקה הסורית הוקמה על ידי עזרא דנין ויהושע פלמון באביב 1941, במסגרת שיתוף הפעולה בין המחלקה המדינית של הסוכנות היהודית לבין מנהלת המבצעים המיוחדים (SOE) של שלטון המנדט הבריטי. שליחיה הראשונים, ישראל בן-יהודה (עבדו) וחיים לבקוב, יצאו לדמשק באמצע מאי 1941, לקראת הפלישה לסוריה וללבנון. בסוף יוני, אחרי כיבוש דמשק, הוטל עליהם לעבור את קווי האויב ולבצע פעולות חבלה בחלב. הם הטמינו מטעני נפץ, שהוסתרו בתוך ירקות, בשדה התעופה, בתחנת הרכבת ובמשאית תחמושת, והפעילו אותם באמצעות מנגנוני השהיה.
הרחבת הפעילות
מסתערבים נוספים נשתלו בסוריה ולבנון אחרי הכיבוש הבריטי, במסגרת "התוכנית לארץ ישראל שלאחר כיבוש" (The Palestine Post Occupational Scheme). ברקע עמד החשש מכיבוש האזור על ידי הצבא הגרמני, מדרום או מצפון.
משימות המסתערבים היו מודיעין ותעמולה כנגד יסודות פרו נאציים שנשארו בסוריה; איסוף ידיעות בעלות ערך מדיני וצבאי; בדיקת הלכי הרוח; לוחמה פסיכולוגית בקרב האוכלוסייה המקומית; הקמת תאי פעולה בערים, שישמשו, במקרה של כיבוש, כמוקדים לקשר ופעולות חבלה בעורף הגרמני; והכנת תוכניות חבלה ביעדי תשתית. הוקמה רשת אלחוט ובה ארבע תחנות, ונוצר קשר חשאי עם הקהילות היהודיות.
בספטמבר 1941 הוחדרה ללבנון קבוצה של שנים עשר מסתערבים. מפקד המחלקה בתקופה זו היה אהרון לשם (לישבסקי). בתחילת 1942, עם גיוסו לצבא הבריטי, החליף אותו יגאל אלון, אשר פעל לקידום המחלקה בשלושה מישורים: הגדלתה, שיפור מיומנות המסתערבים, וחתירה לעצמאות פיקודית של הפלמ"ח. המחלקה שולבה בפלוגה א' של הפלמ"ח, ומטה ההגנה מנע מעתה מגע ישיר בין המפקדה הבריטית למסתערבים. שמעון סומך, המכונה סמעאן, גויס כמדריך מקצועי, וירוחם כהן הוחזר מלבנון כדי לאתר ולמיין מועמדים להסתערבות.
אנשי המחלקה עברו הכשרה צבאית ייחודית - סיור, חבלה, שימוש בנשק, קשר ולוחמה זעירה. לימודי ההסתערבות כללו שפה, לבוש, פולקלור ודת. החדירה לארצות היעד נעשתה בכמה דרכים: כערבים פלסטינים, כחיילים ביחידת הבאפס ברכב צבאי, או בגנבת הגבול דרך קיבוצי הצפון. מסתערבים אחדים הועסקו תחילה כפועלים ערבים בחברות בנייה מארץ ישראל, כמו סולל בונה, שפעלו בסוריה ובלבנון. היו מסתערבים שפתחו בתי מלאכה, ואחרים התחזו לסוחרים או לפלאחים. בשלב ראשון צוידו המסתערבים בתעודות זהות מזויפות, והושקע מאמץ רב בהשגת תעודות מקוריות, בכלל זה שוחד לפקידים ולמוכתארים.
רוב המסתערבים היו רווקים צעירים, ושכנים ערבים הציעו לאחדים מהם להינשא לבנותיהם. כפתרון לבעיה, יזם מטה הפלמ"ח קורס למסתערבות, כדי לאפשר שתילת זוגות שיתחזו לנשואים. בינואר 1943 התקיים קורס לבנות בפרדס במושבה רמתיים, בפיקודו של ירוחם כהן. הרעיון לא הגיע לכלל ביצוע.
פירוק המחלקה
לאחר ניצחון בעלות הברית במערכה בצפון אפריקה, התרחקה המלחמה מארץ ישראל והסתיימה תקופת השיתוף עם הצבא הבריטי. המחלקה הסורית פורקה בסוף אוגוסט 1943, והמסתערבים הוחזרו ארצה. חלקם השתתפו בהמשך בהקמת "המחלקה הערבית", שפעלה כיחידת מסתערבים במסגרת הפלמ"ח ללא שיתוף עם הבריטים.
ליידי טיטי
ליידי טיטי הוא סרט קומדיה ישראלי דובר אמהרית ועברית משנת 2018 בכתיבה ובימוי של אסתי עלמו וקסלר, עם צביקה איזיקיאס, אלזה עלמו ולירית בלבן בתפקידים הראשיים.
העלילה היא על מוזיקאי אתיופי הנאלץ להתחפש לבחורה בכדי להימלט מהשוק האפור והופך פתאום למנהיגת העצמה לנשים אתיופיות.
למרות שהסרט מוגדר כקומדיה הוא מעלה את בעיית הגזענות נגד העדה האתיופית בישראל וגם מבקר מנהגים שונים שלה.
הסרט היה מועמד לשלושה פרסי אופיר בטקס פרסי אופיר לשנת 2018 - על הפסקול, האיפור ועיצוב התלבושות.
תקציר העלילה
וורקו (צביקה היזיקיאס) הוא בחור אתיופי בן 27 החולם להצליח כזמר ומפיק מוזיקלי בשם המסחרי "קאי". בעקבות ניסיונו הכושל להפיק קליפ הוא לווה כסף מהעולם התחתון ונכנס לחובות של 20.000 דולר. גובה העולם התחתון (אייל סלמה) רודף אחריו, מכה ומאיים עליו שיחזיר את החוב. וורקו מחליט לברוח לבית אמו שבשכונה אתיופית בבית שמש.
אמו זודיטו (תהילה ישעיהו) במצב כלכלי קשה. היא רוצה שוורקו יתחתן עם בחורה הגונה ויעזור לה כלכלית. וורקו לא מערב אותה בבעיותיו.
גובה החובות שנעזר בתושב השכונה גדי (בירו טשלה), מצליח לאתר את דירת האם. כאשר מבחין בהם וורקו, הוא מתחפש מהר לאישה סקסית וחצופה ומציג את עצמו לפניהם בשם טיטי והם לא מזהים אותו.
הוא/היא מגיע/ה למתנ"ס המקומי המנוהל על ידי תקווה (לירית בלבן) שמחפשת מארגנת מתאימה לסדנת "להיות אשה" לקבוצת העצמה לנשים אתיופיות. טיטי מתקבלת "בגלל שיש לה רישיון נהיגה"...
אב הבית של המתנ"ס הוא יסאייס (ביינה גטהון) שהוא דודו של וורקו. יסאייס מסכים לתת לוורקו לגור בדירתו וזאת לאחר שאשתו איילה, עזבה אותו.
לאחר קשיים וורקו/טיטי מצליח/ה לגייס נשים לסדנה ומתאהב/ת במלסצ' (אלזה עלמו, אחותה של הבמאית) היא אינה מזהה אותו כאשה וחושבת שטיטי היא לסבית.
לבסוף מגיע גובה החובות למתנ"ס ופוצע את וורקו/טיטי. הוא נעצר, וורקו מאושפז וסודו מתגלה.
בוהוסלן
בוהוסלן (בשוודית: Bohuslän) הוא חבל ארץ בשוודיה הממוקם בארץ-ההיסטורית יטאלנד אשר נמצא בחלק הצפוני ביותר של החוף המערבי של שוודיה. חבל בוהוסלן גובל בחבל דולסלנד בחלק הצפון מזרחי, בחבל וסטרה-ייטלנד בחלק הדרום מזרחי, בים הצפוני בחלקו המערבי, ומחוז הנורווגי אסטפולד בחלקו הצפוני.
החבל נקרא על שם הטירה הנורווגית "בוהוס" מתקופת ימי הביניים. החבל היה במקור ממקום בשטחה של נורווגיה אך בעקבות הסכם רוסקילדה בשנת 1658, האיחוד של דנמרק-נורווגיה נאלץ להעביר את השליטה על חבל זה לשוודיה יחד עם סקונהלנד (דרום ודרום-מערב שוודיה של היום).
דמוגרפיה
נכון ל-31 בדצמבר 2016 מספר התושבים בחבל היה 299,087, וצפיפות האוכלוסין הייתה בסביבות 68 תושבים לקמ"ר.
טיסה 903 של טראנס וורלד איירליינס
התרסקותה של טיסת 903 של טראנס וורלד איירליינס במצרים הייתה אסון אווירי אזרחי שהתרחש בשמי מצרים בשנת 1950.
האסון
חקירת התאונה גילתה שתקלה נגרמה מכשל במסב שהתחמם יתר על המידה.
אנדרטת המתנדבים העברים ליחידות הצבא הבריטי במלחמות העולם
אנדרטת המתנדבים העברים ליחידות הצבא הבריטי במלחמות העולם ניצבת ביער ההתנדבות שליד מושב משמר איילון, בשפלת יהודה.
האנדרטה
הסמלים המוצגים הם של החילות והיחידות הבאים:
האנדרטה הוקמה על ידי קרן קיימת לישראל ונחנכה בשנת 1976.
טייסות טקטיות מיוחדות בחיל האוויר האמריקאי
הטייסות הטקטיות המיוחדות (Special Tactics Squadrons - STS) הם כוחות אוויר מיוחדים המהווים את הזרוע הקרקעית של חיל האוויר של ארצות הברית במבצעים מיוחדים. תפקידם לתמוך בהשתלבות הממד האווירי במבצע היבשתי. הם מאורגנים במסגרת כנף מבצעים מיוחדים ה-24 וכפופים לפיקוד המבצעים המיוחדים של חיל האוויר.
הטייסות מורכבות מלוחמים מיומנים בעלי התמחויות מיוחדות הכוללות 58 כשירויות שונות. הם מצוותים לכוחות המבצעים המיוחדים ומתווכים את הכוח האווירי למפקדים בשטח. תפקידם כולל איתור הפעלת מנחתים מאולתרים ושדות תעופה קדמיים, חיפוש והצלה קרבי, איתור נעדרים ומנותקים, ביצוע ניתוחי שדה, תצפיות ואיסוף מודיעין, סימון מטרות לנשק מונחה והכוונת תקיפות אוויריות וסיוע אווירי קרוב.
הכשרה
כל כוחות האוויר המיוחדים עוברים את הכשרתם המבצעית במסגרת טייסת אימונים טקטיים מיוחדים (Special Tactics Training Squadron) של כנף המבצעים המיוחדים ה-24. ההכשרה ממיינת וכוללת סבולת ומאמצים גופניים, מסעות והישרדות, וכישורי קרב ונשק. שיעור הנפל הוא בין הגבוהים ביותר ב-SOF. חלק מההכשרה מתבצע גם ביחידות הדרכה אחרות.
ההכשרה נמשכת בין שנה לשנתיים והיא כוללת חלק אחוד לכלל הכוחות, וחלק ייעודי בהתאם לתפקיד הטקטי.
קציני טקטיקות מיוחדות (STO - Special Tactics Officers)
משמשים כמפקדי צוותים או מפקדי המשימה.
בקרי קרב (CCT - Combat Controller)
תפקידם כולל איתור מנחתים ותפעול שדות תעופה קדמיים. הם מיומנים בצניחה ובחבלה והם מתניידים באמצעות כלי רכב ייעודיים ומתמחים בכל תחומי תקשורת חלל-אוויר-קרקע, כולל סיוע אוויר קרוב ושליטה ובקרה.
קציני חילוץ קרבי (CRO - Combat Rescue Officers)
תפקידם לתכנן, לתאם ולהוביל מבצעי חילוץ.
לוחמי חילוץ (PJs - Pararescuemen)
ה-PJs הם הלוחמים המאומנים ביותר למבצעי חיפוש והצלה קרבי. הם מתמחים ברפואת חרום ובטכניקות חילוץ מיוחדות ביבשה ובים.
סיירי מודיעין (SR - Special reconnaissance)
לוחמי קומנדו הפועלים באופן חשאי ובמסגרות קטנות מאחורי קווי האויב. תפקידם כולל איסוף מודיעין, הטמנת אמצעי איסוף מודיעין אותות וסימון מטרות לנשק מונחה.
קצין בקרת אוויר טקטית (Tactical Air Controler Officer - TACO)
ה-TACO מייצג את השתלבות הממד האווירי במפקדת המבצע. תפקידו להוביל, לתכנן ולנהל את השליטה והבקרה והביצוע הסופי של מבצעי האוויר, החלל והסייבר לתמיכה ישירה בכוחות היבשה. הוא משתתף בתכנון מאמץ האש כדי לכלול סיוע אווירי קרוב (CAS), תקיפות אוויריות (AI), מודיעין, מעקב וסיור (ISR), לוחמה אלקטרונית (EW), ודיכוי או השמדת מערכות הגנה אווירית באמצעות טכנולוגיות ומערכות נשק מתקדמות.
בקרי אוויר טקטיים (TAC - Tactical Air Controler)
בקרי אוויר טקטיים המצורפים לכוחות המבצעים המיוחדים ולכוחות המתמרנים בשטח. תפקידם לתאם ולכוון סיוע אש כולל סיוע אווירי קרוב, ארטילריה וירי ימי, לקיים תקשורת פיקוד ובקרה (C2) ולייעץ למפקדי הקרקע על השימוש הטוב ביותר בכוח האווירי.
כוחות קרקע נוספים
חיל האוויר האמריקאי מתייחס לכל הכוחות הקרקעיים שלו כאל לוחמים קרביים (Battlefield Airman - BA), והוא כולל בהם גם את מומחי סילוק פצצות (EOD), מומחי מילוט והישרדות (SERE), וכוחות אבטחה וביטחון (SF).
לויה
{{פירושונים|
ראו גם
}}
עלמא (מערכת מידע)
היסטוריה
בינואר 2011 הציגה אקס ליבריס את "עלמא", עליה עמלה משנת 2007. המערכת היא אינטרנטית, מבוססת מחשוב ענן ומסופקת במודל של תוכנה כשירות. המערכת יושבת על שרתי SAS 70 הממוקמים באמסטרדם, שיקגו וסינגפור. עדכוני תוכנה בשרתים מתבצעים פעם בחודש.
מערכת עלמא מספקת פתרון מקיף לכלל התהליכים המתבצעים בספרייה, כמו בחירת חומרים, רכש ואקטוב, קיטלוג, מיון, השאלה, השאלה בין-ספרייתית, תהליכי דיגיטציה, הפקדת חומרים דיגיטליים וניהול חומרים לקורסים. המערכת מהווה פתרון לניהול משאבי מידע מסוגי חומר שונים כולל חומרים מודפסים ואלקטרוניים. הגישה לניהול המשאבים במערכת נעשית על פי הגדרת הרשאות עבור משתמשי המערכת.
המערכת כוללת כלים לניתוח נתונים שפותחו על ידי חברת אורקל. ניתוח נתונים כמו נתוני מחיר ונתוני שימוש מסייעים בקבלת החלטות לצורך שיפור השירות של הספרייה לטובת משתמשי הקצה.
המערכת כוללת אזור קהילה המיועד לשיתוף מידע בין ספריות. האזור כולל קטלוג משותף שנבנה משיתוף קטלוגים פרטיים של ספריות. בין היתר האזור מכיל רשומות של ספריית הקונגרס, OCLC והספרייה הבריטית.
עלמא נרכשה על ידי מוסדות רבים בעולם. בספטמבר 2017, הגיע ל-אלף מספר הגופים העושים שימוש במערכת. באותו חודש, הושק ממשק משתמש חדש לתוכנה.
בישראל, השימוש במערכת החל בשנת 2015 בכמה ספריות אקדמיות, שלקחו על עצמן להיות הראשונות להטמיע את המערכת. הראשונה שבהן הייתה ספריית יונס וסוראיה נזריאן של אוניברסיטת חיפה. ספריות נוספות הנמנות עם "חלוצי עלמא" הן הספריות של אוניברסיטת תל אביב, האוניברסיטה העברית בירושלים, אוניברסיטת בר-אילן, המסלול האקדמי המכללה למינהל, המרכז הבינתחומי הרצליה, המכללה האקדמית עמק יזרעאל, האקדמית גורדון, מכללת אורנים ומכללת שנקר. הספרייה הלאומית החלה להשתמש במערכת עלמא בסוף שנת 2019.
Poison (שיר של ניקול שרזינגר)
"Poison" (בעברית: "רעל") הוא שיר שהוקלט על ידי הזמרת-יוצרת האמריקאית ניקול שרזינגר, עבור אלבום הבכורה שלה Killer Love משנת 2011. השיר יצא ב-25 באוקטובר 2010, והיה לסינגל הראשון מהאלבום. הוא הופק על ידי רדוואן, ביטגיק וג'ימי ג'וקר והיה שונה באופן מובהק מכל הניסיונות הקודמים של ניקול להוציא שירי סולו. "Poison" מגובה בסינתסייזרים דומיננטיים ובקצב דאנס-פופ. השיר היה זמין להורדה דיגיטלית של שתי רצועות ושבעה רמיקסים כמיני-אלבום.
רקע
בשנת 2007, שרזינגר תכננה להשיק את אלבום הבכורה שלה Her Name is Nicole, עם זאת, חרף הוצאה של ארבעה סינגלים, כולל "Whatever U Like" (בהשתתפות ) ו-"Baby Love" (בהשתתפות ויל.איי.אם) כולם נכשלו ולא השאירו רושם משמעותי במצעדים בארצות הברית. "Baby Love" הצליח באופן בינוני ודורג ב-20 העליונים באירופה. לאחר מספר דחיות, הפרויקט כולו בוטל לבקשת שרזינגר. במאי 2010 דיווח המגזין Rap-Up ששרזינגר החליטה להשיק מחדש את קריירת הסולו שלה כשהוציאה בלדה מעצימה בשם "Nobody Can Change Me". השיר הוקלט בסשן הקלטות לילי בעת שהשתתפה בעונה העשירית של "רוקדים עם כוכבים" והתמקצעה ב-23 במאי 2010, תוך הכנה לפרימיירה בתוכניתו של ראיין סיקרסט ברדיו KIIS-FM ביום שלמחרת. ב-Idolator לא התרשמו מ"מנגינת הפופ המטורפת", ואמרו שחוסר הסקסיות, "המסר חסר ההשראה" וה"שירה החורקת" לא עשו חסד עם שרזינגר. עם זאת, עמוס ברשאד מניו יורק דווקא אהב את השיר, וקבע כי "אין כאן שום סקסיות מאולצת של הפוסיקט דולז. במקום זאת, זה נשמע כמו משהו שיכול היה להחמיץ את הקטע האחרון באלבום של קלי קלרקסון (זה סוג של אמורה להיות מחמאה, כן)". ואז, באוגוסט 2010 המפיק המרוקאי רדוואן התראיין ל-BBC. בריאיון הוא חשף שעבד על האלבום של שרזינגר. "הרגע סיימתי את האלבום שלה. האחרון שלה אף פעם לא יצא כי הוא אוסף של המבורגרים, כמו מזון מהיר. אחד ממקדונלד'ס, אחד מברגר קינג וכו'. זה היה טעים, אבל זה לא היה עקבי. בהקלטה החדשה שלה – אנשים ישתגעו על זה כי זו באמת היא". החבר של שרזינגר, לואיס המילטון, בחר ב-"Poison" כסינגל המוביל מהאלבום. השיר הופיע לראשונה בערוץ היוטיוב הרשמי של ניקול ב-14 באוקטובר 2010.
הלחנת השיר
"Poison" הוא שיר שהופק על ידי רדוואן, ביטגיק וג'ימי ג'וקר. הוא נכתב על ידי שרזינגר, בילאל חאג'י, קינדה חאמיד, נובל ג'אנוסי, אשרף ג'אנוסי ורדוואן במפתח המוזיקלי של לה מינור. עם מנגינה מונעת על גיטרה, השיר בקצב פועם ו"רעיל" לכל אורכו, באופן דומה לסגנון בו השתמשה בריטני ספירס בשירה "Toxic". המילים הושוו אף הם ל-"Toxic" ונאמר שיש בהם נושאים דומים, כך לפי הבלוגר מ-BBC Music פרייזר מקאלפין. מבקר מהמגזין Rap-Up דיבר על הנושא הכללי של השיר. "למנהיגה של הפוסיקט דולז יש מחשבות להשתמש בסם קטלני על רחבת הריקודים, לשיר דרך פילטר מטושטש מעל סינתיסייזרים בומבסטיים." הם תיארו את השיר כ"אבן חן פופ רעיל". על פי התווים שפורסמו באתר Musicnotes.com על ידי Sony/ATV Music Publishing, לשיר יש חתימת זמן שנקבעה בזמן משותף, עם קצב של 124 מפעם לדקה. הלחן מורכב בעיקר עם פסנתר וכלי גיטרה.
קליטת השיר וביקורת
ברידג'ט דיילי מ-Hollyscoop התרשמה מהשיר באומרה: "זה סופר קצבי, ועכשיו אנחנו מבינים למה התכוון רדוואן כשהוא אמר ל-Hollyscoop כמה אנחנו עומדים לאהוב את הסאונד החדש של ניקול!". עם זאת, בקי ביין מאיידולטור חשבה כי "שיר הדאנס הפועם" היה מאכזב. "אנחנו חייבים להודות, אנחנו לא מתלהבים יתר על המידה מהשיר הזה שדי עוקב אחר נוסחת דאנס-פופ סטנדרטית וצפויה מהצעקה הכפולה בהתחלה ועד ל 'woosh'ing fade-out בסיומו". עם זאת, ביין גם ציינה שהטרנדים הנוכחיים בבילבורד הוט 100 בארצות הברית היו בלתי צפויים, "אז שוב, ממתי ההוט 100 נרתע ממנגינות פופ גנריות ששמענו שוב ושוב? זה יכול ללכת לשני הכיוונים, חברים".
פרייזר מקאלפין מ-BBC Music הצהיר שהוא חשב שהשיר לא טוב כמו "Toxic" של בריטני ספירס אבל היה דומה להפליא. אחרי שדובב את השיר כגרסה חלשה יותר של "Toxic", הוא אמר "וזה פשוט משאיר אותנו כאן עם שיר ['Poison'] שכולו רקע וצחוק, מפץ דרמטי של דבר, שמבקש לגרור את כל ה"בנות הרעות" לרחבת הריקודים כדי שיוכלו לזעוק את כוונותיהן המרושעות אל פניהם של גברים עצבניים. זה שיר שמפיק את המירב מהסקסיות הלא בריאה של ניקול – בניגוד לבריאה, אתה מבין, אני לא אומר שיש בה משהו גס – ויש לו גם דרמה וזעם בצד שלו". ניק לוין מהדיגיטל ספיי הסכים באומרו ש"שרזינגר הצליחה להביא לעצמה באנגר של (אההממ) סינגל בכורה". הוא תיאר את ההפקה העמוסה של השיר כ"ניחוח של טכנו-קלאב ברלינאי שנחבט בצורה הטובה ביותר". לוין גם שיבח את שרזינגר על הופעתה המשכנעת בשיר ודירג את השיר ב-5 מתוך 5 כוכבים בסך הכול. הוא קיבל את השיר בצורה טובה יותר מזו שהעניק לניסיון הקודם של שרזינגר עם השיר (2007) שאותו דירג רק עם 3 מתוך 5 כוכבים וקבע שזה הסינגל הלא נכון כדי להשיק את הקריירה של כוכבת ברמת על עולמית.
הופעת השיר במצעדים
בעקבות הופעתה של שרזינגר בעונה השביעית של The X Factor, חברת המצעדים הרשמית הובילה את "Poison" כמועמדת למקום הראשון במצעד הסינגלים הבריטי. ואז ב-11 בדצמבר 2010 הסינגל עלה לראשונה למקום הראשון במצעדי הסינגלים והאלבומים הסקוטיים. בנוסף, "Poison" עשתה את הופעת הבכורה שלה במצעד הבריטי במקום השלישי עם מכירות של הסינגל בשבוע הראשון עם 67,425 עותקים, ובכך נכנסה בפעם הראשונה לעשירייה הפותחת במצעד הסינגלים בבריטניה כאמנית סולו. איגוד תעשיית ההקלטות הבריטי (BPI) הביא את השיר למעמד של כסף עבור 20,000 עותקים שנמכרו ממנו. באירלנד, השיר הגיע למקום השביעי, ובסלובקיה הוא הגיע למקום התשעה-עשר.
וידאו קליפ
הקליפ של "Poison" צולם במשך יום אחד במחסן ריק בלוס אנג'לס, כשג'וזף קהאן משמש כבמאי וריץ' אנד טון ככוריאוגרפים. הקליפ לשיר מציג את שרזינגר בתלבושת נינג'ה צמודת עור כשהיא רוקדת-נלחמת עם הרעים. הנושא של הגיבורים בקליפ הושווה לקליפ האחר בביומויו של קאהן "Toxic" של בריטני ספירס. הקליפ מתחיל על מדרכה בעיר שבה שרזינגר נכנסת לתא טלפון כשמספר גברים בחליפות שחורות עוברים ליד התא. כששרזינגר מתחילה להתפשט, הגברים עוצרים לבהות בה כשהיא מתחילה להוריד את המשקפיים ולנער את שערה לאחור. לאחר מכן, הקליפ עובר לשרזינגר לבושה בשמלה כשעוברת על פני ארבעה גברים שמנגבים את הרצפה לארון אספקה, לשם היא נכנסת ומופיעה שוב כעבור מספר רגעים, לבושה בחליפת גוף שחורה עם שכמייה. כשהפזמון מתחיל, המצב עובר במהירות הלוך ושוב משרזינגר בדמות הילדה הטובה שלה המוצגת נלחמת באסירים נמלטים לבושים בחליפות פסים (ומסכות של ביגל בויז) לשרזינגר בדמות הילדה הרעה שלה שנלחמת במשטרה. ככל שהשיר מתקדם, שרזינגר מוצגת במכונית במראה קלאסי ורוכבת על אופנוע של BMW עם רקע לבן ושחור מפוספס. לאחר מכן מוצגות מספר תמונות של דמות הילדה הרעה שלה לבדה בחדר עם שני אסירים. כשהגשר מתחיל, היא מוצגת באגו הילדה הטובה שלה עומדת ליד דוכן, מדברת עם קבוצת עיתונאים תוך שהיא מנופפת בידיה באוויר. כשהגשר מסתיים, היא מורידה את ידיה, מעיפה לאחור את כל הכתבים, ואז מתחילים לרקוד ולשאוב את זרועותיהם לשיר. הסרטון עובר לשרזינגר רוקדת עם השוטרים והאסירים לפני שהסתיים בכך שהיא מפוצצת את שני הגברים שהיו איתה בחדר והולכת משם. גיל קאופמן מ-MTV כינה את הקליפ "חמקמק" (slinky). רובי דאו מאיידולטור אמר "(אנחנו לא) היינו בטוחים בנוגע ל... "Poison" כשהגיח לראשונה. אבל עכשיו כשהשיר צויד במידת מה בנגיעה סטייליסטית עם הקליפ של ג'וזף קאהן, הוא מתחיל ליפול למקומו. הקליפ של "Poison" הוא זבל סופר לוהט בתקציב. אבל לתת לאנשים כל כך הרבה גילטי פלז'ר בארבע דקות זה פשוט לא יסולא בפז". במגזין הצרפתי Musique Mag אמרו כי "הסצינות משתנות, והלחימה נגד בריונים הופכת לכוריאוגרפיה מטורפת".
הופעות חיות
שרזינגר ביצעה בפעם הראשונה את "Poison" בהופעה חיה ב-28 בנובמבר 2010 במהלך השבוע השמיני לתוצאות של העונה השביעית של The X Factor. היא לבשה חליפת חתול אדומה ומעיל גשם ארוך בצבע שחור להופעה. ב-The Xtra Factor, בעקבות ההופעות החיות, לואיס וולש וסיימון קאוול שיבחו את ההופעה של שרזינגר, כשבהתאמה כינו אותה "אחת מהופעות האורח החיות הטובות ביותר שהיו לנו אי פעם" ו"אם אתה רוצה דוגמה איך אתה עושה את זה נכון. זו ניקול. זה היה מפוקס, הביצועים, השירה". ילנה גורגאן מ-Softpedia הסכימה לומר ששרזינגר עוררה התלהבות רבה מההופעה ה"נפיצה", וזיכתה אותה במחיאות כפיים סוערות מהשופטים והקהל. למחרת, היא שיחזרה את ההופעה בתוכנית ארוחת הבוקר ב-ITV ה-Daybreak, לפני שהמשיכה למרכז הקניות Westfield London שם הופיעה במסכים חיים כדי לקדם את מותג הספורט ריבוק. היא נשארה בבריטניה עד ה-5 בדצמבר 2010 על מנת לקדם את השיר.
ITunes Originals – Alanis Morissette
ITunes Originals – Alanis Morissette הוא אלבום אוסף של הזמרת האמריקאית אלאניס מוריסט ב-15 ביוני 2004 בלעדית בחנות הדיגיטלית אייטונס. האלבום כולל סך הכל 21 רצועות כאשר חלק מהם הם קטעים בהם מוריסט מדברת על השירים שלה וחלק מהם הם ביצועים חיים לחלק מהשירים שלה.
אלבום האוסף יצא במסגרת סדרת אלבומי האייטונס הידועה, iTunes Originals.
סחיטה (עבירה)
סחיטה היא מעשה, לעיתים קרובות פלילי, של הנעת אדם למעשה או להימנעות ממעשה, באמצעות שימוש בכוח או באיומים כלפיו.
פעמים רבות משמשת סחיטה לשם קבלת כסף מהנסחט. סחיטה מאנשי עסקים בתואנה של מתן הגנה לעסקם קרויה פרוטקשן. לעיתים נחטף בן ערובה לשם סחיטת כופר נפש. סחיטה משמשת גם לקבלת טובות הנאה מסוגים שונים, כגון קיום יחסי מין (סחיטה מסוג זה היא בגדר הטרדה מינית או תקיפה מינית).
בישראל
חוק העונשין מבחין בין שני סוגים של עבירות סחיטה: בשני הסוגים, דינו של הסוחט הוא מאסר שבע שנים, ואם נעשו המעשה או המחדל עקב הסחיטה, דינו – מאסר תשע שנים.
דזואו ין
חייו ועבודתו
רוב הפרטים על חייו ועל עבודתו ידועים בזכות אזכוריו של ההיסטוריון הסיני סה-מה צ'יאן בעבודתו "רשומות ההיסטוריון", אולם אלה מקוטעים ולא שלמים ומתחילים לתאר את חייו רק בזמן בגרותו. מהמתואר על חייו ידוע שהוא נולד במדינת צ'י ובצעירותו היה תלמיד יוצא דופן באקדמיית ג'ישיה לפקידי ממשל ומלומדים אותה סיים בהצלחה. לאחר סיום הכשרתו החל דזואו יין לפתח את רעיונותיו. ראשית, על ידי העברת ביקורת קשה על המלכים והאצולה של זמנו שלדעתו היו נגועים בשחיתות בשל מעמדם כאנשים מעל החוק. לדעת דזואו ין היה על האצולה והשליטים לשמש דוגמה ומופת להתנהגות טובה לעם הפשוט.
לאחר מכן החל לשקוד על עבודותיו (שעסקו בתחומים אחרים) "שינויים מוזרים", "החכם הגדול" ו"סוף והתחדשות" עבודותיו מצביעות על חשיבה מסודרת ושיטתית אך עם זאת לא מתחשבת במסורת הנהוגה בזמנו. לפי סה-מה צ'יאן מחקריו תמיד החלו בהתבוננות ולמידה של דברים קטנים וסופיים, בדרך כלל בטבע, והסתיימו בניסיון ללמוד כיצד עובדים הדברים האינסופיים.
מגדלנה טול
מגדלנה אווה טול (בפולנית: Magdalena Ewa Tul; נולדה ב-29 באפריל 1980) היא זמרת פולנייה.
ביוגרפיה
טול נולדה בגדנסק ובילדותה הייתה חברה בלהקת ילדים מקומית.
לאחר מכן עברה לעבוד בתיאטרון אחר והופיעה במחזות זמר כמו גריז, מיס סייגון וקאטס.
ב-2004 הוציאה את הסינגל הראשון שלה "Full of Life".
ב-2005 הייתה בין המועמדים של הטלוויזיה הפולנית בוועדה לבחירת האמן שייצג את פולין באירוויזיון.
ב-2007 יצא האלבום הראשון שלה.
זכתה לייצג את פולין באירוויזיון 2011 עם השיר "Jestem", ולא עלתה לשלב הגמר.
היא דובבה במספר סרטים בפולין וביניהם "רגרטס בפריס" המבוסס על הסדרה רגרטס של ניקלודיאון ובבובספוג מתחת לאפס ובמספר סדרות טלוויזיה כמו תותית, מועדון ווינX סיפורי ג'ינג'ר וסוסלנד.
תומאס קורסן מורטון
תומאס קורסן מורטון (באנגלית: Thomas Corsan Morton; 1859 – 24 בדצמבר 1928) היה אמן סקוטי, הידוע כאחד מ"נערי גלאזגו".
ביוגרפיה
מורטון נולד בגלאזגו, עבד זמן קצר במשרד של עורך דין, והלך לבית הספר לאמנות בעיר. לאחר תקופה בבית הספר סלייד בלונדון, הוא למד גם בפריז אצל גוסטב בולנג'ה וז'ול ג'וזף לפבר. הוא הציג בתערוכות רבות בבריטניה ומחוצה לה, לעיתים קרובות בתערוכות עם עבודות של חברים אחרים מאסכולת גלאזגו, כולל תערוכות הזצסיון במינכן בשנות ה-90.
מורטון היה בעיקר אמן נוף. חלק מעבודותיו הגיעו מטיולי ציור בקיץ עם ציירים אחרים. אלה כללו שהות בקירקקודברייט ובקוקבורנספת', שם היה ביתו של ג'יימס גאת'רי, בשנות ה-80.
הוא לימד ציור נוף בבית הספר לאמנות בגלאזגו, וסייע לפרנסיס ניוברי בשיעורי רישום מהחיים.
תערוכת היחיד הראשונה שלו אורגנה בנובמבר 1894 בגלריה של אלכסנדר ריד ברחוב סנט וינסנט 124 במרכז גלאזגו.
במאי 1908 הוא מונה למנהל הגלריה הלאומית הסקוטית באדינבורו. לאחר פרישתו מתפקידו ב-1925 הוא הפך לאוצר של הגלריה לאמנות שזה עתה הוקמה בקירקלדי, שם נפטר בדצמבר 1928.
הפסגה לביטחון גרעיני
הפסגה לביטחון גרעיני (באנגלית: Nuclear Security Summit) היא פסגה בינלאומית בת יומיים שמארחת את מרבית מנהיגי מדינות העולם, לרבות מנהיגי מעצמות, בפורום שדן בנושאי מניעת הפצת נשק גרעיני וחיזוק הביטחון הגרעיני. הפסגה הראשונה שנערכה בארצות הברית, נערכה ימים אחדים לאחר חתימת הסכם סטארט החדש, שבמסגרתו הוסכם לקיים פורום בינלאומי ולפסגת פגישה כדיון בנושאי אבטחת חומרים רדיואקטיביים ומניעת זליגתם לידי מחבלים וארגוני טרור.
הפסגה לביטחון גרעיני, 2012
הפסגה לביטחון גרעיני בסיאול ב-2012 (באנגלית: 2012 Seoul Nuclear Security Summit) היא פסגה בינלאומית בת יומיים שנערכה בין ה-26 ל-27 במרץ 2012 בסיאול שבקוריאה הדרומית, הפסגה מארחת את מרבית מנהיגי מדינות העולם, לרבות מנהיגי מעצמות, בפורום שדן בנושאי מניעת הפצת נשק גרעיני וחיזוק הביטחון הגרעיני.
לוח זמנים וסדר יום
המדינה המארחת של הפסגה ממלאת תפקיד חשוב בקביעת סדר היום. סוגיית תוכנית הגרעין של קוריאה הצפונית צפויה להעלות על סדר היום של הפסגה.
הפסגה לביטחון גרעיני, 2014
הפסגה לביטחון גרעיני ב-2014, נערכה בהאג שבהולנד.
מארק רולסטון
מארק רולסטון (באנגלית: Mark Rolston; נולד ב-7 בדצמבר 1956) הוא שחקן אמריקאי. רולסטון שיחק בסרטים "שובו של הנוסע השמיני", "חומות של תקווה", "השתולים", "שעת שיא" ו"נשק קטלני 2". התפרסם גם בשני סרטים מסדרת סרטי "המסור".
ביוגרפיה
רולסטון נולד בבולטימור לאוולין ולתומאס ג'ורג' רולסטון. למד משחק באירופה, לרבות בלונדון וקיבל את התפקיד הראשון שלו בארצות הברית במחזה "ריצ'רד השלישי". את הופעת הבכורה שלו בתור שחקן קולנוע ערך במותחן האימה המצמרר של ג'יימס קמרון "שובו של הנוסע השמיני" בתור הטוראי מארק דרייק מיחידת העילית הנשלחת אל המושבה במטרה להשמיד את צאצאי היצור מהסרט הראשון. התקבל לאחר מכן לסרטים "נשק קטלני 2" בתור האנס מאנשיו של מבריח הסמים הדרום אפריקאי אריאן ראד ו"רובוקופ 2".
בשנת 1994 שיחק בסרט הדרמה של פרנק דרבונט "חומות של תקווה", שנחשב כיום לאחד מהסרטים הטובים בכל הזמנים, בתפקיד האסיר בוגס דאימונד, אנס אשר מנהיג את כנופיית הכלא "האחיות" ונוהג להטריד מינית את דמות האסיר הראשי אנדי דופריין (טים רובינס).
No Lie
"No Lie" הוא סינגל של הראפר הג'מייקני, שון פול, בשיתוף פעולה עם הזמרת הבריטית, דואה ליפה. השיר יצא ב-18 בנובמבר 2016 בהוצאת חברת התקליטים איילנד רקורדס. השיר מופיע כסינגל המוביל במיני אלבום הראשון של שון פול, Mad Love the Prequel, ובתקליטור השני של Dua Lipa: Complete Edition. השיר נכתב על ידי שון פול, אנדרו ג'קסון, אמילי וורן, סרמסטייל ופיפ קמבו, והופק על ידי סרמסטייל ופיפ קמבו.
מארק רולסטון
ביוגרפיה
לקראת סוף שנות ה-90 התפרסם רולסטון בסרטי האקשן המצליחים "אירייזר" בתור המתנקש ג. סקאר שנשלח לחסל את המדענית ד"ר לי קולן (ונסה ויליאמס) ו"שעת שיא" בתור סוכן האף.בי.איי וורן ראס.
No Lie
נכון לאוגוסט 2023, השיר הושמע למעלה מ-1.1 מיליארד פעמים ביוטיוב, ולמעלה מ-967 מיליון פעמים בספוטיפיי.
מארק רולסטון
ביוגרפיה
בשנת 2006 הופיע בסרטו של מרטין סקורסזה "השתולים" וגילם את אחד טימותי דלהאנט, אחד מחייליו של בוס המאפיה האירית בבוסטון פרנק קוסטלו (ג'ק ניקולסון). שיחק בסרטי האימה "המסור 5" ו"המסור 6" בדמותו של דן אריקסון סוכן האפ. בי. איי האחראי על חקירת תיקי הרצח הסדרתיים של "ג'יגסו".
בשנת 2008 שיחק בסרט האימה "Asylum", בכיכובה של שרה רומר.
בשנת 2015 גילם את המפיק המוזיקלי קלייב דייוויס בסרט הטלוויזיה הביוגרפי "ויטני" של רשת Lifetime שביימה אנג'לה באסט וכיכבה יאיא דה קוסטה בתור ויטני יוסטון.
חיים אישיים
רולסטון נשוי לג'ורג'יה, בתו של נגן הג'אז הלטיני צ'יצ'ו או'פריל, לזוג שלושה ילדים.
קטה דן
קטה דן היה מלון ופנסיון שהוקם ופעל בתל אביב בתקופת המנדט הבריטי ובשנים הראשונות לאחר קום המדינה והיה קשור לאירועים היסטוריים שהתרחשו בעיר. במקומו הוקם לימים מלון דן תל אביב.
שנים ראשונות
מלון קטה דן הוקם בשנת 1931 ליד חוף הים בתל אביב. השם קטה דן ניתן לו על שם מייסדת המלון, קטה דן (דניאלביץ), בת למשפחה מברלין שנולדה בשנת 1890 ועלתה לארץ ישראל בשנת 1922. לאחר עלייתה פתחה בצפת מלון בשם "אירופה". המלון בצפת היה מקובל על אנשי הממשל המנדטורי והקצינים הבכירים של משטרת המנדט, כמו על הנהגת היישוב היהודי. המשורר הלאומי חיים נחמן ביאליק וראש העיר של תל אביב מאיר דיזנגוף היו בין אורחי המלון. דיזנגוף שכנע את קטה דן (דניאלביץ') לפתוח מלון בתל אביב, ובשנת 1931 היא רכשה לשם כך מגרש פינתי ברחוב הירקון 97. חברתה, האדריכלית לוטה כהן, תכננה במקום את בניין מלון קטה דן בסגנון הבאוהאוס, אשר החל לפעול בשנת 1933
במלון היו 14 חדרים ובמשך הזמן נוספו עוד שבעה חדרים. במלונה בצפת נהגה קטה דן (דניאלביץ') להביא אירועי בידור קלילים, לרבות רקדניות בטן שהובאו מביירות. לעומת זאת בתל אביב נהגה באופן סולידי והמלון שימש מקום מפגש לקהילת העולים מגרמניה וממרכז אירופה ולאנשי הנהלת הסוכנות היהודית. האטרקציה של המלון הייתה המרפסת הגדולה שנשקפה אל חוף הים ואל נמל יפו. חדר האוכל של המלון נפתח למרפסת.
רצח ארלוזורוב
בליל שבת, 16 ביוני 1933, בשעות הערב, הגיעו למלון ד"ר חיים ארלוזורוב ורעייתו סימה. חיים ארלוזורוב היה ממנהיגי תנועת העבודה וכיהן כראש המחלקה המדינית של הסוכנות היהודית ולמעשה שר החוץ של המדינה שבדרך. יומיים קודם לכן חזר משליחות בגרמניה הנאצית, שנועדה להציל את רכושם של יהודי גרמניה. בני הזוג ישבו על המרפסת המוארת ועד מהרה הבחינו בהם האורחים. המלצר הראשי ובעלת המלון ניגשו אליהם לדרוש בשלומם. לאחר מכן ניגש אל שולחנם ד"ר פנחס רוזן, ממנהיגי עולי גרמניה ומי ששימש לימים שר המשפטים הראשון של מדינת ישראל, וארלוזורוב הזמינו לסעוד עמם על שולחנו.
לאחר הסעודה ירדו חיים ורעייתו סימה במדרגות המובילות מהמרפסת בה ישבו ופנו לטייל רגלית לכיוון נחל הירקון, טיול שממנו ארלוזורוב לא שב, לאחר שבמהלכו נרצח על ידי שני מתנקשים. לאחר שנורה ונפצע, מספר זוגות אוהבים שהיו בסביבה נזעקו לשמע זעקותיה של סימה ונשאו את ארלוזורוב למבנה סמוך, בעוד סימה רצה למלון קטה דן כדי לטלפן משם להזעקת אמבולנס. סימה הגיעה למלון וניסתה לטלפן למגן דוד אדום, אך מרוב התרגשות לא הייתה מסוגלת לעשות זאת. בעלת המלון, קטה דן (דניאלביץ'), נטלה מידה את השפופרת והזעיקה אמבולנס. סימה, בלוויית בעלת המלון, חזרה למקום בו עזבה את בעלה ושם נאמר לה כי הוא הובל לבית החולים. שתי הנשים חזרו לפנסיון, שם כבר המתין להם איש משטרה. סימה סיפרה לו על האירוע והוא התקשר להודיע על כך למשטרת יפו. סימה הוסעה לבית החולים, אך את בעלה, שנפטר בחדר הניתוחים, ראתה רק כשגופתו הועברה לחדר המתים.
בימי מלחמת העולם השנייה ולאחריה
שבוע ימים לפני פרוץ מלחמת העולם השנייה שטה ספינת המעפילים "פאריטה", שעל סיפונה 857 מעפילים, אל חופי ארץ ישראל. לאחר תלאות רבות הגיעה הספינה לחופי תל אביב, ונתקעה על שרטון מול מלון קטה דן. המעפילים הורדו מן הספינה ונעצרו על ידי הבריטים. עם פרוץ המלחמה הפכו שלטונות המנדט את קטה דן למפקדה של המשטרה הצבאית של חיל האוויר המלכותי. בעקבות זאת הפך מלון גת רימון הסמוך למלון היוקרתי של תל אביב בשנות המלחמה, כאשר מאות אלפי חיילים מהצבא הבריטי וחיילים מן האימפריה הבריטית חלפו או חנו בארץ ישראל ובילו את חופשותיהם בתל אביב.
בתום המלחמה, ב-1945, הוחזר המלון לידיה של קטה דן (דניאלביץ'). הוא היה במצב מוזנח ומרופט והיא החליטה למכור אותו. המלון נמכר לאיש עסקים וקטה דן (דניאלביץ') עברה לגור בחיפה ולא עסקה יותר בעסקי מלונאות. היא נקראה אז בשם קטה דן רוזן כשנישאה ליוסף רוזן. קטה דן רוזן האריכה ימים ונפטרה בשנת 1979 בהיותה בת 89 שנים.
במלחמת העצמאות ולאחריה
המלון שב לפעילות חמישה חודשים לפני פרוץ מלחמת העצמאות. בזמן ההפוגה השנייה במלחמת העצמאות התחוללה פרשת אלטלנה, כאשר הספינה "אלטלנה". שנרכשה על ידי האצ"ל הפליגה לארץ ביוני 1948 כשהיא מובילה על סיפונה ציוד צבאי רב. הספינה הגיעה לחופי ישראל כחמישה שבועות לאחר קום המדינה וכשלושה שבועות לאחר שארגון האצ"ל הסכים להתפרק מנשקו ולהשתלב במסגרת צה"ל. לאחר חילופי אש עם כוחות צה"ל בחוף כפר ויתקין נמלטה הספינה והגיעה ב-22 ביוני 1948 לחופי תל אביב אל מול מלון קטה דן. בחילופי אש עם כוחות צה"ל נפגעה הספינה מפגז שנורה על ידי תותח של צה"ל, ועלתה באש. כל ההתרחשות נצפתה על ידי אורחי המלון ממרפסת המלון. בין הצופים היה ד"ר דב יוסף, שהיה אז המושל הצבאי של ירושלים. לימים תיאר דב יוסף את האירוע בספרו "קריה נאמנה". בהפגזת תותחי צה"ל על הספינה, שהייתה בסמוך למקום הרצחו של חיים ארלוזורוב, נהרג אברהם סטבסקי, מי שהואשם חמש עשרה שנים קודם לכן ברצח ארלוזורוב ויצא זכאי.
שמו של המלון נקשר בעקיפין לפרשת טוביאנסקי, פרשה עגומה של הוצאתו להורג של קצין צה"ל מאיר טוביאנסקי, שהואשם על לא עוול בכפו בריגול במהלך המלחמה, הועמד בפני בית דין שדה, הורשע והוצא להורג. טוביאנסקי נעצר ב-30 ביוני 1948 והובל למקום משפטו לאחר ששב מסעודה במלון קטה דן.
אולטראווקס
אולטראווקס (באנגלית: Ultravox) הייתה להקת גל חדש בריטית, שהוקמה בלונדון באפריל 1974 בשם "Tiger Lily". בין 1980 ל-1986 הוציאה הלהקה שישה אלבומים שהגיעו לדירוג ב-10 האלבומים המובילים בבריטניה, ו-17 סינגלים שדורגו בין 40 המובילים בבריטניה. האלבום המצליח מביניהם היה הלהיט של שנת 1980, Vienna.
קטה דן
במלחמת העצמאות ולאחריה
עם הקמת מדינת ישראל גילתה כלפיה בריטניה יחס עוין. רק לאחר שהסתיימה מלחמת העצמאות הכירה בריטניה הכרה דה פקטו במדינה והחליטה לשגר אליה נציג דיפלומטי בדרגת ציר, הנמוכה מדרגת שגריר. האיש שנתמנה בשנת 1949 להיות הציר הראשון של בריטניה בישראל היה אלכסנדר נוקס הלם Alexander Knox Helm. בהגיעו לארץ עדיין לא היה לנציגות הבריטית משכן קבוע והציר התאכסן במלון קטה דן. ב-27 במאי 1949 הגיש הציר את כתב האמנתו לנשיא מדינת ישראל חיים ויצמן. טקס הגשת כתב האמנה נערך בלשכתו של הנשיא בקריה בתל אביב. בתום הטקס יצא הציר במכוניתו של הנשיא מלווה בשישה אופנועים למשכנו במלון קטה דן.
אולטראווקס
פעילות
בין השנים 1974–1979, סולנה של הלהקה היה ג'ון פוקס. במהלך תקופה זו הוציאה הלהקה שלושה אלבומי אולפן: Ultravox!, Ha! Ha! Ha!, Systems of Romance. פוקס עזב את הלהקה במרץ 1979 כדי לצאת לקריירת סולו, ובעקבות עזיבתו, מידג' יור הפך לסולן ולגיטריסט של הלהקה והוביל אותה להצלחה עד 1988, אז הלהקה התפרקה.
קטה דן
במלחמת העצמאות ולאחריה
לאחר סיום מלחמת העצמאות, שעלתה למדינה בממון רב, הונהגה בישראל מדיניות הצנע בה הוגבלה רכישת מוצרי מזון וצריכה. האזרחים רכשו את מוצרי המזון הבסיסיים על פי הקצבה קבועה, תמורת נקודות שהוקצבו לכל אזרח בפנקס אישי. הנהגת הצנע נבעה מקליטת העלייה ההמונית של עולים שהגיעו לרוב בחוסר כל, בין אם ממחנות העקורים באירופה לאחר השואה ובין אם ממדינות ערב. יוצאים מן הכלל על פי צו היו 11 בתי מלון יוקרתיים במדינה בהם יכלו תיירים לקבל ארוחות ללא קיצוב וללא תלושים תמורת מטבע זר. בין בתי המלון הללו נכללו מלון קטה דן ושכנו מלון גת רימון.
בשנת 1950 החלו האחים פדרמן להקים בצמוד למלון קטה דן את "מלון דן" אשר נחנך ב-1953. מאוחר יותר נהרסו שני המבנים ובמקומם הוקם ב-1964 מלון דן תל אביב.
אולטראווקס
פעילות
הלהקה הוקמה מחדש בשנת 1992, בהובלתו של בילי קארי, אך הלהקה פחות הצליחה, כאשר שני האלבומים שהוציאה לא הצליחו וסינגל אחד הגיע למקום ה-90 במצעד הסינגלים בבריטניה. לאחר מכן הלהקה שוב התפרקה בשנת 1996.
ההרכב הידוע ביותר של הלהקה, שכלל את מידג' יור, בילי קארי, הבסיסט כריס קרוס והמתופף וורן קאן , ביצע סדרת מופעי איחוד בשנים 2009 ו-2010 לפני שהוציא אלבום אולפן חדש, Brilliant , שיצא במאי 2012 והגיע למקום ה-21 בתרשימי האלבומים הבריטיים. בנובמבר 2013 הופיעו אולטראווקס כאורחים מיוחדים בסיבוב הופעות בבריטניה עם סימפל מיינדס. המופעים היו האחרונים של אולטראווקס, ובשנת 2017 יור וקארי הודיעו שהלהקה התפרקה.
הלהיטים הגדולים ביותר של הלהקה הם "וינה", "All stood still", "The Voice", "Hymn"' "Dancing with tears in my eyes".
מוסטפא עבד אל-ג'ליל
מוסטפא מוחמד עבד אל-ג'ליל (ערבית: مصطفى عبد الجليل; נולד ב-1952) הוא פוליטיקאי לובי, שכיהן כשר המשפטים תחת משטרו של הקולונל מועמר קדאפי (ובאופן לא רשמי גם כמזכיר "הוועדה הכללית של העם", שתפקדה כמעין ממשלה של לוב), אך התפטר עקב ההתקוממות שפרצה במדינה, והיה מבין שורה של פוליטיקאים, אנשי ממשל ודיפלומטים שהתפטרו עקב כך. במהלך ההפגנות בלוב בלט בתקשורת כמי שעמד כנגד הפרות זכויות אדם שונות במדינה. לאחר התפטרותו והצטרפותו למהפכה, עומד אל-ג'ליל בראש הממשלה הזמנית שהוקמה בעיר בנגאזי, אשר נשלטה בידי גורמי האופוזיציה לקדאפי, כמו אזור קירנאיקה (מזרח לוב), לעומת הבירה טריפולי ורוב מערב המדינה שעדיין נשלט באותה עת על ידי קדאפי.
פונקציית תועלת
פונקציית תועלת היא מושג יסודי במיקרו-כלכלה. הפונקציה מהווה דרך נוחה מתמטית לתיאור יחס ההעדפות של מקבל החלטות. כאשר מקבל החלטות מתלבט בין אפשרויות שונות, פונקציית התועלת נותנת לכל אפשרות ערך מספרי, כאשר הערך המספרי של אפשרות א' גבוה מהערך המספרי של אפשרות ב' אם מקבל ההחלטות מעדיף ממש את אפשרות א' על פני אפשרות ב'.
הגדרה
תהי O קבוצת אפשרויות ו- \succsim יחס העדפות שלם וטרנזיטיבי על O. פונקציה נקראת פונקציית תועלת המייצגת את \succsim,
אם לכל מתקיים:
במילים אחרות, פונקציית תועלת {u} היא פונקציה המתאימה לכל תוצאה {x} מספר ממשי u(x) באופן שלתוצאה עדיפה יותר מתאים מספר גדול יותר.
ייצוג יחס העדפות על ידי פונקציית תועלת
ניתן להוכיח כי כל יחס ההעדפות שמקיים שלמות, טרנזיטיביות, ורציפות ניתן לתיאור על ידי פונקציית תועלת. גם אם יחס ההעדפה איננו רציף הוא ניתן לתיאור על ידי פונקציית תועלת אם מספר האפשרויות הוא בן מניה.
במידה ומרחב האפשרויות הוא מרחב הגרלות (כלומר, מקבל ההחלטות פועל בתנאי סיכון), הרי שאם יחס ההעדפות מקיים את אקסיומות פון נוימן-מורגנשטרן ניתן לתאר אותו על ידי פונקציית תועלת מסוג "תוחלת תועלת".
אורדינליות של העדפות ופונקציות תועלת
מכיוון שיחס העדפה שלם וטרנזיטיבי הוא יחס סדר על קבוצת האפשרויות, הרי שהוא ניתן לתיאור על ידי מספר רב של פונקציות תועלת. ספציפית, אם פונקציית תועלת {u} מייצגת את יחס ההעדפות \succsim, הרי שכל העתקה (טרנספורמציה) מונוטונית עולה של פונקציה זו מתארת את יחס ההעדפה גם כן.
דוגמה
נניח כי:
ויחס ההעדפות \succsim ,נתון על ידי
נשים לב שאמנם הגדרנו את היחס רק על חלק מזוגות התוצאות, אך בגלל השלמות והטרנזיטיביות נקבע היחס בין כל זוג תוצאות. למשל: {a}\succ{c}.
במקרה זה קיימות רצף של פונקציות תועלת המייצגות את היחס, שכן כל אשר {u} צריכה לקיים הוא:
לדוגמה, הפונקציה {u} המוגדרת על ידי:
מייצגת את \succsim המוגדר לעיל.
שימו לב כי ניתן לבנות פונקציות תועלת נוספות אשר מייצגות יחס העדפה. למשל, הפונקציה v=u^2 מייצגת את יחס ההעדפה גם כן.
המרוץ לדראג של רו פול: בריטניה
המרוץ לדראג של רו פול: בריטניה (באנגלית: RuPaul's Drag Race UK) היא תוכנית מציאות בריטית המבוססת על תוכנית המציאות האמריקאית באותו השם. הסדרה הופקה על ידי World Of Wonder עבור ה-BBC להפצה בבריטניה ועבור WOW Presents Plus בשאר העולם.
מלכת הדראג האמריקנית רופול, יחד עם פאנל שופטים קבוע ושופטים ידוענים אורחים מחפשים את "כוכבת הדראג של הממלכה המאוחדת" דרך של שורה אתגרים ומשימות. רופול עצמו מהווה גם מנטור ומנחה של התוכנית כאשר הוא לבוש בדראג או שהוא מחוץ לדראג.
העונה הראשונה של הסדרה עלתה ב-3 באוקטובר 2019 וזכתה להצלחה רבה עד כדי שהוכרז על קיומו של "דראג-קון בריטניה", הראשון להיערך מחוץ לארצות הברית. התוכנית חודשה לעונה שנייה (2019), שלישית (2021), רביעית (2022) וחמישית (2023).
היסטוריה
ב-2014 התקיימו שיחות בהן ג'ונתן רוס ינחה גרסה בריטית של המרוץ לדראג של רו פול בשיתוף עם כמה מלכות דראג מקומיות אך ההפקה נעצרה לאחר שרוס נאלץ להתמודד עם בעיות במשפחתו. שנה לאחר מכן, רוס, בשיתוף עם רופול, חיפשו בפרק מיוחד את "שגרירת בריטניה של המרוץ לדראג". בתואר זכתה דה ויויאן, שניצחה בסוף גם את העונה הראשונה של התוכנית. מישל ויסאז', שופטת קבועה בפאנל של המרוץ לדראג וחברה קרובה של רופול אמרה "אני לא מתכוונת לעצור עד שהמרוץ לדראג בריטניה תופק". ביוני 2018 אושר שרופול וההפקה נמצאים בשיחות עם ה-BBC ליצירת הסדרה.
פורמט
כמו הגרסה האמריקאית, רופול מהווה בסדרה מנחה, מנטור למתמודדות ושופט ראשי. כמנחה הוא מציג את השופטים האורחים, את נושא האתגרים והמשימות, מחליט על מקומן של המתמודדות בתחרות ומכריז מי נשארת להתחרות ומי מודחת מידי פרק. כמנטור נוהג רופול לספק עצות למלכות לשיפור מעמדן בתחרות וכשופט, יחד עם השופטים הקבועים והאורחים מעביר ביקורת על הופעתן של המתמודדות בפרק ובעונה.
כל פרק כולל מיני-אתגר קצר, אתגר מרכזי שסביבו מתרכז רוב הפרק, מסלול אופנה לפי קטגוריה שנקבעה מראש וליפ סינק של שתי המלכות שהגיעו למקומות האחרונים הפרק, כאשר בסיום הליפ סינק מחליט רופול מי נשארת ומי עוזבת את התחרות. האתגרים המרכזיים מיועדים לבחון את יכולות המתמודדות אל מול אתגרים כבדרניות וכוללים משחק, קומדיה, ריקוד, שירה, ליפ סינק, אלתור, הופעות חיות ויכולת ליצור ולעצב בגדי אופנה לפי קטגוריה ובמוצרים מוגבלים.
בניגוד לגרסה האמריקאית, שם המתמודדות זוכות בפרסים כספיים, קופונים והטבות כגמול על הניצחונות שלהן באתגרים הקטנים והמרכזיים וכן פרס כספי בסך 100,000 דולר למנצחת העונה, המתמודדות הבריטיות לא זוכות לאף פרס כספי, גם לא למנצחת העונה. הסיבה לכך היא שהסדרה הופקה עבור ה-BBC שאינו מקבל נותני חסות ופרסומות המממנים את הפרסים למתחרות.
=== פאנל השופטים === בנוסף לשופטים הקבועים, השתתפו בפרקים שופטים אורחים ידוענים בריטים הכוללים את מייזי ויליאמס, ג'רי האליוול, אנדרו גארפילד, שריל וטוויגי.
עונה 1 (2019)
מתמודדות העונה הראשונה של המרוץ לדראג של רו פול: בריטניה הוכרזו ב-21 באוגוסט ביוטיוב ובאינסטגרם והעונה עלתה לשידור ב-3 באוקטובר 2019 ב-BBC Three בבריטניה וב-WOW Presents Plus בשאר העולם.
שלוש המתמודדות האחרונות הגיעו לגמר הגדול והשתיים המובילות ביצעו ליפ סינק לניצחון. מנצחת העונה דה ויויאן זכתה בתואר "כוכבת הדראג הראשונה של הממלכה המאוחדת" והזדמנות לככב בסדרת רשת משל עצמה בהוליווד עם ההפקה של התוכנית, World Of Wonder.
עבור אתגר "להקת הבנות" של העונה הופק השיר "Break Up (Bye Bye)" שאליו הוקלטו קטעים של המשתתפות בלו היידרנג'ה, באגה צ'יפס ודווינה דה קמפו. השיר הפך ללהיט והגיע למקום ה-35 במצעד הסינגלים הבריטי באותו שבוע.
מתמודדות
הפרטים (שמות, גילאים וערים) נכונים לזמן הצילומים.
עונה 2 (2021)
העונה השנייה של המרוץ לדראג של רו פול: בריטניה אושרה והליהוק הסתיים ב-15 בנובמבר 2019. באפריל 2020, לראשונה בהיסטוריית התוכנית (הגרסה האמריקאית המקורית ואולסטארס) הופסקו הצילומים בעיצומם בעקבות התפרצות נגיף הקורונה בעולם ובבריטניה בפרט. צילומי העונה התחדשו 7 חודשים לאחר מכן בסוף 2020, במתכונת קפסולות ושמירה על מרחק בין המשתתפות והשופטים בכל עת. לפני חזרת הצילומים, המתמודדת ורוניקה גרין נמצאה חיובית לנגיף הקורונה והודחה אוטומטית מהתחרות והוזמנה לחזור לעונה השלישית של הסדרה. הפרק הראשון של העונה שודר ב-14 בינואר 2021 והיא הסתיימה ב-18 במרץ באותה שנה.
לראשונה בתחרות, השתתפו מתמודדות מסקוטלנד ומוויילס. ג'ני למון הפכה למתמודדות הראשונה שפרשה מהתחרות בבריטניה לאחר שנאלצה לעשות ליפ סניק. ג'ו בלאק שהודחה בפרק הראשון הוזמנה לחזור לתחרות בפרק הראשון לאחר החזרה מהפסקת הצילומים. היא הודחה באותו הפרק מחדש.
בניגוד לעונה הראשונה, ארבע ולא שלוש משתתפות לקחו חלק בגמר, ושלוש לעומת שתיים השתתפו בליפ סניק האחרון על הניצחון. לורנס צ'ייני זכתה בעונה. עבור אתגר האירוויזיון של העונה, הופק השיר "UK Hun?" שאליו הוקלטו קטעים של המשתתפות א'הורה, טייס, בימיני בון-בולש ולורנס צ'ייני. בדומה לאתגר להקת הבנות בעונה הראשונה, השיר הפך ללהיט והגיע למקום ה-27 במצעד הסינגלים הבריטי באותו שבוע.
עונה 3 (2021)
המפיקים של World Of Wonder חשפו ששתי עונות של המרוץ לדראג: בריטניה ישודרו ב-2021 וליהוק לעונה השלישית החל ב-2 בנובמבר 2020. אחת ממשתתפות העונה היא ורוניקה גרין שהודחה מעונה 2 לאחר שחלתה בקורונה. בעונה התמודדה בפעם הראשונה מלכה אישה סיסג'נדרית, ויקטוריה סקון. קריסטל ורסצ'ה זכתה בעונה.
עונה 4 (2022)
ב-27 באוקטובר 2021, הוכרז באינסטגרם של התוכנית שהליהוק של העונה הרביעית נפתח. הליהוק נגמר ב-10 בנובמבר 2021. העונה עלתה לשידור ב-22 בספטמבר 2022. דני בירד זכתה בעונה.
אום
אוֹם (ברבים אוּמים, בסלנג גם: מוטרה, מגרמנית) היא התקן עם תבריג פנימי המשמש לחיבור והידוק חלקים באמצעות בורג או כל אמצעי אחר הכולל תבריג חיצוני.
הרכיבים המהודקים על ידי אום מוחזקים בכוח החיכוך שבין התבריג של האום לתבריג השני, תוך דפורמציה קלה של התבריגים הנובעת מהכוח שהושקע בהידוק ושמוחזר מהחלקים המהודקים.
המילה העברית "אום" היא חידושו של חיים נחמן ביאליק בהשראת המילה הגרמנית Schraubenmutter (אֵם הבורג).
מבנה
אומים עשויות מגוש מתכתי הכולל חור ובו תבריג פנימי. הצורה הנפוצה ביותר לאומים היא משושה, אך קיים מגוון רחב של צורות בהתאם לייעוד של האומים. לצורת המשושה הנפוצה יתרונות ניכרים - גישה לסיבוב על ידי מגוון רחב של כלים ומזוויות שונות, ועמידות בפני שחיקה ביחס ליכולת גבוהה לעמוד במומנט הסיבוב.
לאומים מנעד רחב של גדלים - החל באומים בסדרי גודל של מילימטרים (במנגנוני שעונים למשל) ועד אומים בקוטר של מעל מטר, המשמשות לחיבור מבנים.
לאומים המשמשות ליישומים הנדסיים מומנט הידוק מוגדר על מנת למנוע שבירת האום או שחיקה של התבריג.
אמצעי עזר
לשימוש באומים נלווים לעיתים אביזרי עזר. בין האביזרים הנפוצים דיסקית שטוחה המפזרת את הלחץ שמפעיל האום על פני שטח רחב יותר של הרכיב המהודק ומונעת בכך את שחיקתו, דיסקית קפיצית המגבירה את הלחץ האנכי על האום ובכך מגבירה את החיכוך על התבריג ומונעת את פתיחתו. שימוש באביזרים אלו נפוץ במיוחד בחיבורים באמצעות אומים של חלקים הנתונים לתנועה או לטילטול, העלולים לשחרר את האומים כתוצאה מהתנודות.
אביזרי אבטחה נוספים לאומים הם פינים, דיסקיות משוננות, ועוד.
וילפריד קאפטום
וילפריד ג'ורה קאפטום (בצרפתית: Wilfrid Jaures Kaptoum; נולד ב-7 ביולי 1996) הוא כדורגלן קמרוני המשחק בעמדת הקשר בא.א.ק. לרנקה.
קריירת מועדונים
קאפטום התחיל את לשחק כדורגל באקדמיה לכדורגל של סמואל אטו ובגיל 12 הצטרף למחלקת הנוער של ברצלונה. כעבור שנה עבר בהשאלה לסנט אנדרו ובסיום השנה חזר לברצלונה. ב-23 באוגוסט 2014 ערך את הופעת הבכורה שלו בקבוצת המילואים של המועדון בהפסד 2-0 לאוססונה. ב-19 באוקטובר הבקיע את שער הבכורה שלו בניצחון 1-4 נגד אלקורקון, בו גם בישל שער נוסף.
ב-28 באוקטובר 2015, קאפטום ערך את הופעת הבכורה שלו בקבוצה הבוגרת בתיקו 0-0 נגד וילאנוונסה במסגרת גביע המלך הספרדי. ב-10 בפברואר 2016 הבקיע את שער הבכורה שלו בקבוצה בתיקו 1-1 נגד ולנסיה. בקיץ נפצע בברכו ונעדר מפעילות כחצי שנה.
ב-31 בינואר 2018, קאפטום חתם בריאל בטיס והצטרף תחילה לקבוצת המילואים. ב-13 בדצמבר 2018 ערך את הופעת הבכורה שלו בקבוצה הראשונה בתיקו 0-0 נגד F91 דודלאנג' במסגרת שלב הבתים של הליגה האירופית. ב-3 בפברואר 2019 ערך את הופעת הבכורה שלו בליגה הספרדית בניצחון 0-1 נגד אתלטיקו מדריד. ב-10 בינואר 2020 הושאל לאלמריה. ב-5 באוקטובר 2020 שוחרר מהמועדון.
ב-23 בדצמבר 2020 קאפטום חתם בניו אינגלנד רבולושן מה-MLS. ב-16 באוקטובר 2021 הבקיע את שער הבכורה שלו בקבוצה במשחק הליגה נגד שיקגו פייר.
קריירה בינלאומית
בצעירותו, קאפטום שיחק בנבחרת הנוער ורשם בה 8 הופעות וכבש 2 שערים.
קאפטום נכלל בסגל הנבחרת הבוגרת לקראת גביע אפריקה לאומות 2019, אך עדיין לא רשם דקות משחק בה.
צ'נצ'ו גיילטשן
צ'נצ'ו פארופ גיילטשן (נולד ב-10 במאי 1996) הוא כדורגלן בהוטני המשחק בעמדת החלוץ בפארו.
קריירת מועדונים
בילדותו עסק גיילטשן באמנות לחימה ולאחר מכן החל לשחק כדורגל. בגיל 12 הצטרף לקבוצת יזדין וכעבור שלוש שנים הצטרף לקבוצה הבוגרת, עמה זכה בשלוש אליפויות.
בשנת הצטרף לדרוק יונייטד וכעבור שנה הצטרף לטהימפהו, במדיה כבש 17 שערים בעשרה משחקי ליגה והפך למלך שערי הליגה.
במהלך שנת יצא למבחנים בבורירם יונייטד התאילנדית בסיומן חתם בקבוצה והפך לכדורגלן הבהוטני הראשון שמשחק מחוץ למדינה. בבורירם לא זכה לדקות משחק מרובות וביולי הצטרף לסורין סיטי, קבוצת המילואים של המועדון. בחודשיים וחצי הראשונים שלו בקבוצה כבש שמונה שערים.
ב-7 בפברואר 2016 הושאל לנונת'אבורי. לאחר כחודש, שוחרר מהמועדון עקב עזיבתו את בורירם ממנה הושאל וחתם בסאטון יונייטד.
במהלך עונת חזר לבהוטן וחתם בטהימפהו. את העונה סיים עם 15 שערי ליגה וזכה בפעם השנייה בתואר מלך שערי הליגה. בסיום העונה חתם באלופת בהוטן, טרטון. ב-25 באוגוסט 2016 הבקיע צמד בניצחון 3-4 נגד שייח ראסל, במסגרת מוקדמות גביע ה-AFC.
באוקטובר חתם לשלושה חודשים בצ'יטגונג אבהאני מליגת העל הבנגלית. למשחק השני של עונת 2016 בחוזה ראשוני לשלושה חודשים. משכורתו הוערכה ב-270 אלף נגולטורם (כ-4,000 דולר), מה שהפך אותו לספורטאי בעל השכר הגבוה ביותר בבהוטן. ב-7 בנובמבר 2016 ערך את הופעת הבכורה שלו בקבוצה, בניצחון 0-1 נגד מוחמדן דאקה.
בינואר חזר בשלישית לטהימפהו סיטי, בה כבש 22 שערים ב-14 משחקי ליגה.
באוגוסט חתם לעונה במינוורה פנג'אב ההודית. ב-8 בנובמבר כבש שלושער בניצחון 3–2 במשחק ידידות נגד בנגלור. גיילטשן היה שותף לזכייה של המועדון באליפות בסיום העונה, ואף סיים כמלך שערי הקבוצה עם שבעה שערים.
ביוני גיילטשן הצטרף לבנגלור מהסופר ליג ההודי. בינואר הושאל לנרוקה עד לסיום העונה.
ב-28 בדצמבר 2019 חתם בארו.
ב-22 באוקטובר 2020 חזר לקדנציה שנייה בפנג'אב, בה חתם לשנתיים.